kardosdrur/scandi-wiki huggingface dataset:
Lagtingets kulturudvalg

Lagtingets kulturudvalg (færøsk: Mentarnarnevndin) er det fagudvalg som behandler kultur-, uddannelses-, forsknings- og kirkesager i Lagtinget på Færøerne. Indtil 1998 kaldtes det Kultur- og skoleudvalget, og før dette bare Skoleudvalget. I dag har udvalget syv medlemmer.

Medlemmer 

Medlemmer i perioden 2015–2019:
 Hanna Jensen, Framsókn, formand
 Kristianna Winther Poulsen, (JF)
 Jónleif Johannesen, (JF)
 Óluva Klettskarð, (T)
 Katrin Kallsberg, (T)
 Jógvan á Lakjuni, (FF)
 Bjørn Kalsø, (SB)

Medlemmer i perioden 2011–2015:
 Bjarni Djurholm (FF), formand
 Gunvør Balle (T), næstformand
 Jóna Mortensen (SB)
 Edva Jacobsen (SB)
 Rigmor Dam (JF)
 Høgni Hoydal (T)
 Jenis av Rana (MF)

Formænd 
 Hanna Jensen (Framsókn) 2015–
 Bjarni Djurholm (FF) 2011–2015
 Magni Laksáfoss (SB) 2008–2011
 Andrias Petersen (JF) 2004–2008
 Annita á Fríðriksmørk (TF) 2003–2004 
 Jógvan Arge (TF) 2003
 Annita á Fríðriksmørk (TF) 2002–2003
 Jógvan á Lakjuni (FF) 2000–2002 
 Katrin Dahl Jakobsen (JF) 1998–2000 
 Bjarni Djurholm (FF) 1996–1998
 Jógvan A. Johannessen (JF) 1994–1996 
 Bjarni Djurholm (FF) 1991–1993 
 Óli Breckmann (FF) 1990–1991

Noter

Eksterne links 
 Udvalgets side hos lagting.fo 

Kulturudvalg
Eliteserien i ishockey 1987-88

Eliteserien i ishockey 1987-88 var den 28. sæson af den bedste danske række i ishockey og den tredje sæson under navnet Eliteserien. Det var samtidig turneringen om det 31. DM i ishockey arrangeret af Dansk Ishockey Union. Turneringen havde deltagelse af syv hold, som først spillede et grundspil i form af en firdobbelt-turnering alle-mod-alle, hvilket gav 24 kampe til hvert hold. Derefter gik de fire bedste hold videre til slutspillet om DM-medaljer, som blev spillet som en dobbeltturnering alle-mod-alle. Holdet, der endte på 7.-pladsen, rykkede direkte ned i 1. division, mens de sidste to hold spillede kvalifikation mod nr. 2 og 3 i 1. division om de sidste to pladser i den efterfølgende sæson i Eliteserien. 

Mesterskabet blev vundet af Esbjerg Ishockey Klub, som dermed vandt DM-titlen for anden gang. Klubbens første titel blev vundet 19 år tidligere i sæsonen 1968-69. Vestjyderne var inden denne sæson blevet forstærket af den tidligere tjekkoslovakiske landsholdsspiller Radoslav Svoboda, der bl.a. havde vundet sølvmedalje ved de olympiske vinterlege i Sarajevo i 1984, og som viste sig at være en af de bedste udenlandske spillere nogensinde i ligaen. Med ham på holdet vandt Esbjerg IK grundspillet med seks points forspring til AaB, hvorefter holdet i slutspillet vandt samtlige seks kampe. Sølvmedaljerne gik til Herlev IK, mens AaB måtte nøjes med bronzemedaljerne.

Resultater og stillinger

Grundspil 

De syv hold spillede en firdobbelt-turnering alle-mod-alle, hvilket gav 24 kampe til hvert hold. 

De fire bedste hold gik videre til slutspillet, mens holdet, der sluttede på 7.-pladsen, Gladsaxe SF, rykkede direkte ned i 1. division efter blot en sæson den bedste række. Holdet blev erstattet af vinderen af 1. division, HIK. Holdene, der sluttede på 5.- eller 6.-pladsen i grundspillet, Herning IK og Rødovre SIK spillede sammen med nr. 2 og 3 fra 1. division, Vojens IK og Rungsted IK, i kvalifikationsspillet om de sidste to ledige pladser i Eliteserien i den efterfølgende sæson. Begge hold opnåede endnu en sæson i Eliteserien.

Slutspil 

Slutspillet om medaljerne havde deltagelse af de fire bedst placerede hold i grundspillet: Esbjerg IK, AaB, Frederikshavn IK og Herlev IK. De fire hold spillede en dobbeltturnering alle-mod-alle om mesterskabet, og holdene startede slutspillet med henholdsvis 3, 2, 1 og 0 point.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1987-1988  
 EliteProspects - 1987-1988 Denmark PLAYER STATS  
 EliteProspects - Danish League Player of the Year

Noter 

1987-88
Sæsoner i Superisligaen
Ishockey i 1987
Ishockey i 1988
Akkumuleret markedsmætning

Akkumuleret Markedsmætning er et udtryk for, at man, ved hjælp af en nøje planlagt udgivelse af nyt indhold, kan stable indholdet og opnå forøget markedsmætning over tid.

Alt indhold har en begrænset levetid og derfor illustrerer hver kurve for det nye indhold, hvordan indholdet først opnår en stigende mætning for derefter at fase ud. Dette er baseret på samme princip som bl.a. PLC-kurven. Toppen af den enkelte kurve er det tidspunkt hvor indholdet er mest “modent” og mætter markedet bedst. For at udnytte effekten af akkumuleret markedsmætning bedst, bør nyt indhold udgives, der hvor interessen for det gamle indhold er størst.

I den akkumuleret markedsmætning er der ikke taget forbehold for målgruppens egen spredning af indholdet (gennem f.eks. deling af indholdet på de sociale medier og anden word of mouth samt evt. hype). Indsættes dette i beregningen, vil man, alt andet lige, få en eksponentielt stigende markedsmætning frem for en akkumuleret stigning.

Eksterne kilder/henvisninger 

Økonomi
Luxemburgisme

Luxemburgisme er en slags kommunisme, baseret på Rosa Luxemburgs værker og idéer. Luxemburg-ismen er også blevet kaldt for spontanitet, da Luxembourg betonede arbejdernes spontane kamp mod kapitalismen. Luxembourg-ismen er ingen konkret teoridannelse, eftersom Rosa Luxembourg ikke havde nogen hensigt med at skabe en egen af slagsen. Men nogle kendetegn er en tiltro til arbejdernes evne til at bygge socialismen nedefra og nødvendigheden af revolution. Luxembourg mente at socialismen ikke kunne blive virkelighed før arbejderklassen lærte sig at styre samfundet på egen hånd. Luxembourg var også kritisk til både det reformistiske socialdemokrati og den leninistiske kommunisme. Hendes angreb mod Vladimir Lenin og Bolsjevikerne og hendes advarsel for Sovjetunionens udvikling er blevet legendarisk.

Socialisme
Oscar Thielsen

Oscar Wilhelm Thielsen (født 24. august 1887 i København, død 25. december 1968 i Charlottenlund) var en dansk frihavnsdirektør. 

Thielsen var søn af Københavns Frihavns første direktør Evald Thielsen og Olga Helene f. Plenge. Han blev student fra Østersøgades Latin- og Realskole og cand.jur. i 1911. Straks efter sin embedseksamen opgav han imidlertid en karriere som sagfører og blev i stedet tilknyttet aktieselskabet Københavns Frihavn, hvor hans far var direktør, først som sekretær, siden som underdirektør og i 1932 overtog han stillingen som administerende direktør, som han besad indtil 1952. Han var desuden formand for AB.

Thielsen giftede sig i 1913 med Ebba Louise f. Herforth, datter af grosserer Joseph Herforth. Deres søn, Eigil Thielsen, var retsformand og fodboldspiller.

Kilder 
 Kraks Blå Bog 1968
 

Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Brocas område

Brocas område er et område i den menneskelige hjerne (gyrus frontalis inferior) hvis funktion er knyttet til sproglig formuleringsevne.

Brocas område har fået sit navn efter Paul Broca, som først beskrev det i 1861, efter at han havde udført en obduktion af en patient med nedsat taleevne.

Se også 
 Wernickes område

Hjernen
Daniel Sturla

Daniel Fernando Sturla Berhouet, SDB (4. juli 1959 i Montevideo) er en uruguayansk katolsk biskop og ærkebiskop af Montevideo siden 2014.

Kilder 

Ærkebiskopper
Katolske biskopper fra Uruguay
Personer fra Montevideo
Salesianerne
Kardinaler fra Uruguay
Sammenslutning af Børne- & Ungdomspædagogernes Landsforbund

Sammenslutning af Børne- & Ungdomspædagogernes Landsforbund (Forkortet: BUPL) var et dansk fagforbund for pædagoger skiftet den 1. januar 1973 efter sammenlægning af tre landsdækkende foreninger: Dansk Barneplejeråd, Dansk Børnehaveråd og Foreningen af fritidspædagoger. Ved stiftelsen havde BUPL forbundet 5763 medlemmer, Gertrud Berg som kom fra Dansk Børnehaveråd blev den første formand. I 1992 blev BUPL lagt sammen med Landsforeningen Danske Klubfolk og blev i stedet til den nuværende fagforening Børne- og Ungdomspædagogernes Landsforbund – forbundet for pædagoger og klubfolk.

Henvisninger 

Etableret i 1973
Ophørt i 1992
Fagforbund under FTF
Brancheforeninger i Danmark
Amanda Rostgaard Phillipsen

Amanda Rostgaard Phillipsen (født 9. april 2000) er en dansk skuespillerinde, som har medvirket i Limbo og i DR1's tv-julekalender Tidsrejsen fra 2014. Hun blev nomineret til en Robert i 2013 som bedste TV-skuespillerinde for sin medvirken i Limbo.

Filmografi

Tv-serier 
 Limbo, sæson 1, 2, 3 (2012-2014) - Louise
 Tidsrejsen, (2014) - Camilla '84

Eksterne henvisninger 
 

Børneskuespillere fra Danmark
Fairphone

Fairphone er en social virksomhed med et mål om at udvikle en smartphone der er designet og produceret med minimal skade på mennesker og natur. Firmaet er baseret i Amsterdam, Holland, og er støttet af Waag Society, der er en fond, hvis formål det er at støtte eksperimenter indenfor moderne teknologi. Hovedformålet med at grundlægge Fairphone, var at skabe en mobiltelefon, der ikke indeholdt konfliktressourcer, (der i mobiltelefoner typisk er guld, tin, tantalum og wolfram) og fremstillet under rimelige arbejdsvilkår for alle i produktionen.

Historie og mission 
Fairphone blev grundlagt som en social virksomhed i januar 2013 efter at have eksisteret som kampagne i to et halvt år. Firmets website proklamerer, at deres mission er at "sende en fair smartphone på markedet - en der er designet og produceret såvidt muligt uden at skade hverken mennesker eller natur".Firmaet anerkender imidlertid, at det endnu ikke er muligt at producere en 100% fair telefon, men ved at sigte efter det, kan man øge bevidstheden hos såvel forbrugere som producenter.

Den første telefon

2013: Første parti FP1 
Projektets indledende produktion blev finansieret af 5.000 forudbestillinge, der blev nået 5. juni 2013., den første produktionsordre på 25.000 enheder blev udsolgt 13. november 2013, næsten en måned før den reviderede midt-december frigivelsesdato.

2014: Andet parti FP1U 
Efter at det første parti var udsolgt, gik man i gang med at fremstille et andet parti, undervejs blev der ændret et par småting i det oprindelige design. Partiet på 35.000 telefoner blev frigivet til salg 21. maj 2014.

Den anden telefon 

Den 16. juni 2015 blev det offentliggjort at Fairphone 2 var på vej.

Finansieringen foregik ved at man lavede en forudbestillingskampagne, med et mål om 15.000 forudbestillinger, som blev iværksat den 16. juli 2015. Den 30. september 2015 blev målet nået med 17.552 forudbestillinger, hvilket svarede til en finansiering på 9 millioner €.

Telefonen er baseret på en modulær konstruktion, der gør den nem at reparere og opgradere, således at den holder længere og dermed bliver et modstykke mod den udbredte brug af planlagt forældelse.

Den blev sat til salg i december 2015, med en startpris på 525 € (3.900 kr.). Telefonen er den første telefon, der opnår at blive kaldt fairtrade af Max Havelaar Fonden, det gælder dog ikke hele telefonen, men alene det guld der sidder på printpladerne.

Det er planlagt maksimalt at producere 140.000 stykker i 2016 af hensyn til firmaets bæredygtige målsætning.

Den tredje telefon 

Den 27. august 2019 blev det annonceret, at Fairphone 3 ville blive lanceret med levering i oktober måned samme år,  med en startpris på 450 €.

Partnerskaber 
iFixit annoncerede i april 2014 et partnerskab med Fairphone, hvor de tilbyder ejere vejledninger i hvordan de selv kan reparere deres telefon 

3D Hubs og Fairphone gik i juli 2014 sammen om at tilbyde lokalt producerede 3D-printede etuier, er der kommet andet tilbehør til.

Se også 
 Bæredygtig handel

Kilder

Ektserne henvisninger 

 

Android-enheder
Smartmobiler
Mobiltelefonproducenter
Alvilda Andersen

Alvilda Axeline Christine Andersen f. Zimmermann (23. maj 1875 i København - 1. august 1937 i København) var en dansk forbundsformand for Kvindeligt Arbejderforbund(KAD) mellem 1923-1937 og socialdemokratisk politiker.

Liv og karriere 
Alvilda Andersen var datter af oversergent August Zimmermann (1832-1914) og Sofie Frederikke Lund (1835-1917). I 1893 flyttede hun hjemmefra forældrenes lejlighed på 5 sal i Ryesgade 66 og ud til Amager hvor hun fik arbejde som tjenestepige. Hun blev i 1895 gift med bagerkusken Frederik Ferdinand Julius Andersen, ægteskabet gav 9 børn, men blev dog opløst i 1911. Ifølge Politiets registerblade, et slags folkeregister over København, boede parret under deres ægteskab på 12 forskellige adresser.

Alvilda Andersen blev i 1920 valgt ind i hovedbestyrelsen for Kvindeligt Arbejderforbund, hun havde da længe været aktiv i både fagbevægelsen og Socialdemokratiet, siden 1918 havde hun blandt andet været sekretær i KAD. I 1923 blev hun valgt som formand i Kvindeligt Arbejderforbund, en post hun havde frem til sin død. I 1925 blev hun også medlem af De samvirkende Fagforbund Forretningsudvalg, hvilket hun os var frem til sin død.

I 1929 blev Alvilda Andersen for Socialdemokratiet valgt til Københavns Borgerrepræsentation, hvilket hun var frem til sin død, under hendes politiske virke var det især for fattige og gamles boligforhold som hun beskæftigede sig med. Fra 1933 medlem af Arbejdernes Oplysningsforbunds bestyrelse og fra 1935 var hun også medlem af Socialdemokratiets hovedbestyrelse.

Kilder

Ekstern henvisning 
 KVINFO: Biografi i Dansk Kvindebiografisk Leksikon
 

Fagforeningsfolk fra Danmark
Medlemmer af Københavns Borgerrepræsentation i 1900-tallet
Personer i Dansk Kvindebiografisk Leksikon
Personer fra København
Tidligere medlemmer af Københavns Borgerrepræsentation fra Socialdemokraterne
Claas

Claas er en tysk multinational fabrikant af jordbrugsredskaber og -maskiner. Virksomheden er især kendt for sine mejetærskere, snittere, ballepressere og traktorer. Koncernen er etableret i 1913 og har hjemsted i Harsewinkel i Tyskland. Claas betragtes som en af verdens førende mejetærskerfabrikanter og fremstillede i 2013 i alt 450.000 mejetærskere. Claas har også verdens bedst sælgende selvkørende snitter i sortimentet. Omsætningen var i 2013 på 3,8246 mia. Euro og der var 9.697 medarbejdere. Virksomheden har afdelinger i Europa, USA, Argentina og Indien.

Historie
Claas-koncernen blev etableret i 1913  da August Claas, udviklede virksomheden i Clarholz i Tyskland. I 1919 blev virksomheden flyttet til Harsewinkel, hvor virksomheden fokuserede på fremstilling af mejere. To år senere fik de patent på et knytteapparat. I 1930 blev den første mejetærsker udviklet til det europæiske marked og i 1934 blev den første pickup-ballepresser udviklet. I 1936 begyndte markedsføringen af den første mejetærsker i Europa.

I 1946 blev den første selvkørende mejetærsker introduceret. I midten 1950'erne åbnede de en fabrik i Paderborn og i 1961 den første udenfor Tyskland i Metz i Frankrig. Claas overtog Josef Bautz, (jordbrugsmaskinefabrik) i 1969 og udvidede produktlinjen til grøntmaskiner.

Claas lancerede sin første traktor i 1997. I 2013 indgås en samarbejdsaftale med SAME Deutz-Fahr om udvikling af traktorer i størrelsen 70-110 HK.

Claas Museum
Claas Museum er lokaliseret i Claas Technoparc i Harsewinkel og fremfører og udstiller en del af historien indenfor landbrugsmaskiner og høstmaskiner.

Referencer

Eksterne henvisninger

 Official website
 Claas Museum 

Fremstillingsvirksomheder fra Tyskland
Landbrugsmaskinproducenter
Multinationale virksomheder
Traktormærker
Etableret i 1913
Grønbæk

Grønbæk er en landsby i Silkeborg Kommune. Navnet stammer sandsynligvis fra dens beliggenhed ved "den grønne bæk", som løber gennem byen.

I landsbyen findes det såkaldte Fischer Hospital, Chr. Fischer og hustru Charlotte, Allinggård bestemte i deres testamente, at der skulle oprettes et pleje/alderdomshjem i Grønbæk. Dette bliver kaldet Fischers Hospital eller Grønbæk Hospital og blev opført i 1778, som landets ældste plejehjem og fungerede som sådan indtil 1965. I dag anvendes det af Dialyseforeningen som feriehjem og er en fredet bygning.

Byens kirke, Grønbæk Kirke, blev anlagt omkring år 1200. I Grønbæk finder man også ruinen af Erik Glippings jagthus, der formegentlig er bygget omkring år 1200. Her siger sagnet, at Erik Glipping overnattede natten før han blev myrdet i Finderup Lade i 1286.

Ved bygrænsen hvor vejen fører til Silkeborg er en lille mindelund for besættelsesårene. Den store mindesten blev fundet og hentet i Alling Skov. Ved frivillig hjælp blev den 15 tons tunge sten transporteret de 3,5 kilometer på træruller trukket af heste. Mindestenen afsløret den 5. maj 1946.

Galleri

Referencer

Eksterne henvisninger 
 Grønbæk - 1001 fortællinger om Danmark
 Grønbæk - Ved en middelalderlig kongevej 

Byer i Silkeborg Kommune
Frankrigs U/17-fodboldlandshold

Frankrigs U/17-fodboldlandshold består af de bedste franske fodboldspillere der er 17 år gamle eller yngre udvalgt af FFF

Sejre 
 Verdensmesterskabet :
 Vinder i 2001
 Europamesterskabet :
 Vinder i 2004 og 2015
 Finalist i 2002 og 2008
 Tournoi du Val de Marne :
 Vinder i 2003

Trænere 
 1999 - 2001 : Jean-François Jodar
 2003 - 2004 : Philippe Bergeroo
 2004 - 2005 : Luc Rabat
 2005 - 2006 : François Blaquart
 2006 - 2007 : Luc Rabat
 2007 - 2008 : Francis Smerecki
 2008 - 2009 : Philippe Bergeroo
 2009 - 2010 : Guy Ferrier
 2010 - 2011 : Patrick Gonfalone
 2011 - 2012 : Jean-Claude Giuntini
 2013 - 2014 : Laurent Guyot
 siden 2014 : Jean-Claude Giuntini

Referencer

Eksterne henvisninger 
 Nyheder fra U17 landsholdet på FFF's hjemmeside 

Hold
U/17-fodboldlandshold
Frankrigs U/18-fodboldlandshold

Frankrigs U/18-fodboldlandshold består af de bedste franske fodboldspillere der er 18 år gamle eller yngre udvalgt af FFF

Sejre 
 Europamesterskabet :
 Vinder af 1983
 Vinder af 1996
 Vinder af 1997
 Vinder af 2000

Trænere 
 2004-2005 : Philippe Bergeroo
 2005-2007 : n.c.
 2007 : François Blaquart
 2007-2008 : Erick Mombaerts
 2008-2009 : Francis Smerecki
 2009-2010 : Philippe Bergeroo
 2010-2011 : Pierre Mankowski
 2011 : Philippe Bergeroo
 2011-2012 : Francis Smerecki
 2013-2014 : Pierre Mankowski
 siden 2014 : Ludovic Batelli

Kendte spillere fra U18 
 Benoît Cheyrou (1999-2000)
 Steven Joseph-Monrose (2007)
 Emmanuel Rivière (2007)
 Gilles Sunu (2008)

Eksterne henvisninger 
 Nyheder fra U18 landsholdet på FFF's hjemmeside

Kilder 

Hold
U/18-fodboldlandshold
Sofie Rasmussen

Sofie Mariane Johanne Rasmussen (født 7. maj 1882 i Randers - 1929) medstifter i 1901 og senere forbundsformand for Kvindeligt Arbejderforbund mellem 1910-1923. Medlem mellem 1913 til 1917 af Københavns Borgerrepræsentation for Socialdemokratiet.

Fagforeningsfolk fra Danmark
Kommunalbestyrelsesmedlemmer fra Socialdemokraterne
Medlemmer af Københavns Borgerrepræsentation i 1900-tallet
Personer i Dansk Kvindebiografisk Leksikon
Tidligere medlemmer af Københavns Borgerrepræsentation fra Socialdemokraterne
Personer fra Randers
Wengler

Wengler er en dansk slægt af tysk oprindelse, der kom til Danmark fra Schlesien i midten af 1800-tallet med de tre brødre, Robert Wengler (1825-1902), Julius Wengler (1837-1900) og Adolph Wengler (1840-1909), som alle beskæftigede sig i kurvemagerfaget og grundlagde forretninger i København. De udstillede ved flere lejligheder sammen, bl.a. ved den nordiske udstilling i 1888, hvorom Berlingske Tidende skev: Her findes i København tre Brødre Wengler, der Alle ere Kurvemagere [...] At disse Brødre ere dygtige Mænd i deres Fag, kan man bl. A. see deraf, at de alle tre har erholdt Udstillingens Broncemedaille. Siden fik familien stor succes, hvorfor navnet Wengler endnu i dag er et kendt navn inden for dansk møbeldesign 

Den ene bror, Robert Wengler, grundlagde i 1854 forretning på Amagertorv 7 og opførte siden fabrik på Blågårdsgade. Hans to sønner, Victor og Louis Wengler, overtog efter hans død firmaet og fortsatte arbejdet inden for rattanproduktion. Mange berømte arkitekter fik de følgende år deres møbler udført hos R. Wengler, og kong Christian 10. foretog en stor bestilling på rattanmøbler til indretningen af Klitgården, hvorfor firmaet blev udpeget som kongelig hofleverandør i 1914. Foruden sine sønner fik Robert Wengler og hans hustru, Frederikke f. Riise, en datter, som giftede sig med professor Ove Christensen. En anden datter giftede sig med fabrikant William Klenow og fik to døtre, som henholdsvis giftede sig med landsskabsarkitekt C. Th. Sørensen og komponist Knudåge Riisager.

Den anden bror, Julius Wengler, grundlage forretning på Vesterbrogade 26 i 1865 og optog siden sin søn i firmaet under navnet Jul. Wengler & Søn. Hans to døtre giftede sig henholdsvis med direktør Ferdinand Hansen og glarmester August Duvier. Den tredje bror, Adolph Wengler, blev svend i 1860 hos Robert Wengler, hvor han forblev ansat indtil 1875. Derpå grundlagde han egen forretning, først med adresse i Købmagergade og dernæst i Blågårdsgade nær R. Wenglers fabrik.

Kilder 
 Rosekamp, Erik, Krak - Danmarks ældste forretninger, LFL's Bladfond 2008

Noter

Eksterne henvisninger 
 R. Wengler
 Månedens fund juli & august 2011

Slægter fra Danmark
Frankrigs U/19-fodboldlandshold

Frankrigs U/19-fodboldlandshold består af de bedste franske fodboldspillere der er 19 år gamle eller yngre udvalgt af FFF

Sejre 
 Europamesterskabet :
 Vinder i 1949, 1986, 1996, 1997, 2000, 2005, 2010
 Finalist i 1950, 1968, 2013

Trænere 
 2005-2007 : Philippe Bergeroo
 2001-2002 : François Blaquart
 2009-2010 : Francis Smerecki
 2010-2011 : Philippe Bergeroo
 2011-2012 : Pierre Mankowski
 2012-2014 : Francis Smerecki
 siden 2014 : Patrick Gonfalone

Eksterne henvisninger 
 Nyheder fra U19 landsholdet på FFF's hjemmeside

Referencer 

Hold
U/19-fodboldlandshold
SDF Group

SAME Deutz-Fahr (SDF) er en italiensk multinational fabrikant af jordbrugsredskaber og -maskiner, her i blandt traktorer og mejetærskere. Der bygges traktorer under SAME (Società Accomandita Motori Endotermici), Lamborghini, Hürlimann og Deutz-Fahr mærkerne og mejetærskere under Deutz-Fahr og Đuro Đaković mærkerne.

Koncernen har hovedsæde i Treviglio i Italien. I 2012 var omsætningen på 1,188 mia. Euro og der var 2.604 medarbejdere.

Historie
SAME (Società accomandita motori endotermici) virksomheden er etableret i Treviglio (Bergamo) af Eugenio og Francesco Cassani i 1942, under 2. verdenskrig, mens der var mangel på materialer og begrænset kapacitet.

I slutningen af 1920'erne havde Francesco Cassani designet en traktor med en dieselmotor. I 1930'erne blev også designet dieselmotorer til lastbiler, både og flymotorer.
I 1948 med en lille 10 HK traktor, gjorde han sin kommercielle entre indenfor traktorer. I 1971 overtages traktorfabrikanten Lamborghini Trattori S.p.A..

I 1995 opkøbte SAME Deutz-Fahr af tyske KHD og indførte det nuværende navn SAME Deutz-Fahr (SDF). I 2013 indgås en samarbejdsaftale med Claas om udvikling af traktorer fra 70-110 HK.

Referencer

Eksterne henvisninger 

 SAME Deutz-Fahr official site 

Landbrugsmaskinproducenter
Køretøjsproducenter fra Italien
Multinationale virksomheder
Etableret i 1942
Frankrigs U/21-fodboldlandshold

Frankrigs U/21-fodboldlandshold (: ) består af de bedste franske fodboldspillere der er 21 år gamle eller yngre udvalgt af FFF.

De deltager som Frankrigs repræsentanter ved U-21 Europamesterskabet i fodbold, som afholdes hvert andet år. Aldersgrænsen for at deltage i turneringen er 21 år ved indledningen af kvalifikationsturneringen.

Efter reformen af den olympiske fodboldturnering i 1992, er U/21-landsholdet det franske OL-hold.

Sejre 
 De olympiske lege:
 Kvartfinalen i 1996
 Europamesterskabet :
 Vinder i 1988
 Finalist i 2002
 Tournoi de Toulon :
 Vinder i 1977, 1984, 1985, 1987, 1988, 1989, 1997, 2004, 2005, 2006, 2007.

Trænere 
 1954 : Alex Thépot
 1955 : Louis Dugauguez
 1964 : Georges Boulogne
 1967 : Henri Biancheri
 1968-1978 : Henri Guérin
 1980-mars 1982 : Jack Braun
 mars 1982 : Joseph Mercier
 avril 1982-août 1982 : Jack Braun
 août 1982-1993 : Marc Bourrier
 1993-2004 : Raymond Domenech
 2004-2008 : René Girard
 2008-2012 : Erick Mombaerts
 2013-2014 : Willy Sagnol
 2014- : Pierre Mankowski

Eksterne henvisninger 

 Nyheder fra U21 landsholdet på FFF's hjemmeside 

Hold
U/21-fodboldlandshold i Europa